PROJEKT „INCLUDE“ – MEĐURESORNA SURADNJA U OSNAŽIVANJU DRŽAVLJANA TREĆIH ZEMALJA

Lokalne akcije u zajednici

Nacrt prijedloga akcije:

MULTIKULTI KUTAK

Koordinatoriva: Vedrana Kurjan Manestar

prosinac, 2021.

**NACRT PLANA PROVEDBE**

**OSNOVI PODACI O LOKALNOJ AKCIJI**

|  |  |
| --- | --- |
| IME ŠKOLE | Osnovna škola Medvedgrad |
| NAZIV AKCIJE | Multikulti kutak u OŠ Medvedgrad |
| VRIJEME ODRŽAVANJA | Tijekom 9 tjedana u travnju, svibnju i lipnju 2022. |
| MJESTO ODRŽAVANJA | Osnovna škola Medvedgrad |
| POTREBAN BUDŽET(*molimo navesti u kunama s uključenim PDV-om*) | 11.908,05 KN |
| KONTAKT OSOBA | Pedagoginja: Vedrana Kurjan Manestar  |

**OPIS LOKALNE AKCIJE**

|  |  |
| --- | --- |
| **Opis lokalne akcije***(Molimo sažeto opišite akciju, osnovne elemente, opći cilj, specifične – ako je primjenjivo, mjesto i vrijeme događanja, očekivani sudionici)*  | Opći cilj akcije je formiranje multkulturalnog kutka u predvorju Osnovne škole Medvedgrad koji bi bio središte njegovanja multikulturalnosti kroz nekoliko aktivnosti tijekom šk. god. 2021/22., ali i u narednim školskim godinama.Specifični ciljevi: 1. Oformiti Startup grupu koja se dijeli na manje skupine i svaka oprema dio multikulturalnog kutka sa sadržajima koji se odnosi na zemlju koju će prezentirati. 2. Oformiti multikulturalni kutak i mali muzej u predvorju škole.3. Provedba aktivnosti tijekom 9 tjedana u travnju, svibnju i lipnju u predvorju škole za razredne odjele u kojima se nalaze učenici iz različitih kulturnih područja i njihove roditelje.4. Multikulturalni kutak ostali razredni odjeli koriste tijekom tog tjedna kako bi se upoznali sa specifičnostima zemlje koje je u tom tjednu prezentirana.5. Središnja aktivnost bit će vezana uz Iran te se u tom tjednu na prezentacije i ključne aktivnosti pozivaju i članovi lokalne samouprave i mediji s ciljem diseminacije projekta u lokalnoj zajednici. Tijekom središnje aktivnosti, jedan dan u tjednu za učenike će biti organizirana užina u skladu sa gastronomijom te zemlje.6. Manje startup skupine izrađuju tematske prezentacije: 1. Startup skupina - Rusija 2. Startup skupina – Ukrajina 3. Startup skupina – SAD 4. Startup skupina – Iran5. Startup skupina – Mađarska6. Startup skupina Sjeverna Makedonija7. Startup skupina Portugal8,. Startup skupina Albanija9. Starup skupina Indija Učenici će prezentirati opća povijesna i geografska obilježja zemalja te specifične teme za svaku pojedinu zemlju: 1. Virtualna modna revija - kultura odijevanja, narodne nošnje ili specifičnosti 2. Pismo, kultura i običaji3. Narodni plesovi 4. Tradicionalne pjesme i pop kultura 5. Književnost 6. Sport7. Školstvo i obrazovni sustav8. Tradicionalna kuhinja 9. Filmografija  |
| **Procjena potrebe zajednice za lokalnom akcijom***(Molimo navesti kontekst lokalne zajednice, identificirane probleme/potrebe)* | U OŠ Medvedgrad imamo ukupno šest učenika nacionalnih manjina, te osam učenika stranaca, od kojih dva azilanta, sveukupno iz devet zemalja (Albanija, Mađarska, Sjeverna Makedonija, Portugal, Iran, SAD, Rusija, Indija i Ukrajina). Za školu s nešto više od 500 učenika to i nije veliki broj učenika iz drugih zemalja, no upravo zato smatramo kako trebamo iskoristiti i taj manji broj učenika kako bismo djelovali na razvoj tolerancije prema pripadnicima različitih nacija odnosno upoznavanje kulture drugih zemalja na zanimljiv i neformalan način i tako prevenirali predrasude i stereotipe, a ujedno i utjecali na obogaćivanje iskustava domicilnih učenika.  |
| **Očekivan(i) ishod(i) lokalne akcije** | Učenici će oblikovati pozitivne stavove prema djeci koja dolaze iz različitih kulturnih sredina.Učenici će upoznati različite kulture i kulturne običaje iz različitih zemalja na neformalan način.Učenici će razviti toleranciju prema različitim kulturama i običajima.Škola će stvoriti temelj za lakšu inkluziju svih sadašnjih i budućih učenika iz drugih kulturnih sredina. Učenici će iskustvenim učenjem obogatiti dosadašnja stečena znanja o drugim kulturama i primijeniti ih u svakodnevnoj životnoj praksi.  |
| **Osobe uključene u izradu plana i provedbu akcije***(Molimo navesti tko će biti uključen u lokalnu akciju, tko će biti „startup“ grupa te tko će koordinirati rad grupe; (pojedinačna imena učenika se ne moraju nužno navoditi, dovoljan je planirani broj učenika koji će sudjelovati))* | Startup grupa su učenici dodatne nastave povijesti, 8. razred. Učenici startup grupe su oni koji osmišljavaju akciju, Koordinatori su učitelj povijesti Ivan Gašpert i pedagoginja Vedrana Kurjan Manestar. Učitelj povijesti koordinira rad startup grupe uz podršku pedagoginje, a pedagoginja koordinira aktivnosti koje će se na osnovu pripreme startup grupe provoditi u ovoj fazi u razrednim odjelima u kojima se nalaze učenici iz različitih kulturnih i nacionalnih područja.Razrednici razrednih odjela uključenih u projekt pomažu u realizaciji same aktivnosti. U akciju će se posredno uključiti učenici iz devet razrednih odjela.Plan je da se u akciju uključe i drugi razredni odjeli neovisno imaju li ili ne učenike iz različitih kulturnih sredina i dođu pogledati muzej pripremljen u tom tjednu i prezentacije zemlje u tom tjednu. Ovisno o epidemiološkim mjerama, prilikom prezentacije pojedine zemlje pozvani će biti i roditelji učenika iz navedenog razrednog odjela.  |
| **Način rada tijekom pripreme akcije***(Molimo navesti gdje će se grupa sastati? Koje će uloge i zadatke imati pojedini članovi „startup“ grupe? Kako će surađivati i koordinirati se s drugim grupama u zajednici ili inicijativama?)* | Startup grupa sastajat će se tijekom godine jednom tjedno na dodatnoj nastavi povijesti. Po potrebi dogovarat će se i dodatni sastanci prije realizacije aktivnosti u travnju, svibnju i lipnju. Startup grupa podijelit će se na manje skupine kojima će koordinirati učitelj povijesti te pedagoginja i pratiti pripremu pojedinih aktivnosti za pojedinu zemlju i tjedan. Pedagoginja će koordinirati provođenje aktivnosti tijekom devet tjedana, odnosno raspored aktivnosti i uključivanje razrednih odjela  |
| **Ciljana skupina prema kojoj je akcija usmjerena[[1]](#footnote-1)** | Ciljana skupina su razredni odjeli u kojima se nalaze učenici azilanti, učenici stranci, te učenici nacionalnih manjina. Također, posredna skupina su i svi razredni odjeli u školi koji će moći pogledati muzej pripremljen za pojedinu zemlju.  |
| **Procjena rizika***(Molimo navesti moguće prepreke, što bi moglo otežati postizanje ciljeva? Tko može otežati društvenu akciju?)* | Moguće rizike procjenjujemo u odnosu na epidemiološke mjere, odnosno da akciju nećemo uspjeti organizirati na način da sudjeluju svi učenici viših razreda i roditelji nego samo razred po razred. Rizik je da neki od učenika iz manjih Startup grupa iz opravdanih razloga neće biti u mogućnosti provesti planiranu aktivnosti.  |
| **Mjere koje se mogu poduzeti u svrhu kontrole rizika** | Kontinuirano praćenje priprema navedenih aktivnosti učenika i pružanje podrške, te interveniranje u slučaju potrebe. S obzirom na spomenuti rizik odustajanja učenika, unaprijed smo odredili da manje startup grupe imaju veći broj učenika.Kako bismo prevenirali nemogućnost realizacije aktivnosti zbog epidemioloških mjera, osmislili smo akciju koja će trajati dulji vremenski period i uključivati razred po razred tijekom pojedinog tjedna. |
| **Procjena dodatnih izvora podrške** | Izvor podrške svakako su nam ravnateljica škole, stručna služba, svi razrednici, učitelji geografije i povijesti i školski domari. Roditelji učenika iz navedenih zemalja su nam također moguća podrška u realizaciji pojedinih aktivnosti.  |
| **Narativno obrazloženje budžeta** | Kako smo zamislili da multikulturalni kutak ima svoju stalnu postavku u predvorju škole, gdje će učenici biti u doticaju s različitim kulturama i tamo se i družiti prije i poslije nastave, potreban nam je osnovni namještaj za takav jedan kutak, te projektor, za provedbu aktivnosti u holu. 1. Projektor za predvorje škole 2. Vitrina – za postavku malog muzeja3. Namještaj – za formiranje kutka4. Veliki hamer papiri – za postere 5. Užina i grickalice za učenike i goste |

1. U ovoj rubrici svakako se radi o lokalnoj zajednici, no ukoliko postoje i specifične grupe, primjerice u gradu Zagrebu, stanovnici određenog kvarta ili još specifičnije grupe, molimo navedite. [↑](#footnote-ref-1)